==== Jagten på Itachi-akt (kap. 343-403) ====
Andetsteds føler Sasuke, at han er klar til langt om længe at stå ansigt til ansigt med sin storebror, Itachi, som på koldblodig vis nedslagtede hele Uchiha-klanen. Men før han kan det, må han vriste sig fri af Orochimarus klør. Det udarter sig i kamp mellem lærer og elev. Sasuke vinder.
Nu da Sasuke er sin egen herre, drager han ud for at samle sig et team. Han ved, at han ikke kan opnå sit mål på egen hånd. Derfor drager han til forskellige af Orochimarus huler, hvor han finder stærke shinobier, som er blevet brugt som eksperimenter for Orochimarus sygelige optagelse af evigt liv. Dermed bliver Suigetsu, Karin og Jugo rekruteret.
Sasuke finder dog ikke Itachi til at starte med, men støder i stedet på Deidara, som altid har hadet Itachi for hans sharinganøjne. Endnu en kamp opstår, og Sasuke kæmper mod Deidara, mens hans Akatsukikompagnon, [[Tobi]], som har erstattet Sasori, holder sig på sidelinjen. Det bliver drabeligt, og det ender næsten med at begge dør af Deidaras eksplosive kamekaze, men Sasuke undslipper ved at tage kontrol af Orochimarus slange, Manda. Hårdt såret trækker Sasuke og hans gruppe, Hebi, sig tilbage for at behandle skaderne. 
Allerede inden kampen mellem Sasuke og Deidara starter, er en relativt stor gruppe af Konohashinobis, indeholdende: Naruto, Sakura, Sai, Yamato, Kakashi, Kiba, Hinata og Shino slået sig sammen for at at jagte Sasuke, som de ved befinder sig i Ildlandet.
Litteratur Kultur